Diari Oficial de la Generalitat Valenciana


Sumari del DOGV 5006, del 16-05-2005 (2005/5082)

Informació pública de l'alternativa tècnica de programa per al desenvolupament d'actuació integrada en el sector Xirillent Golf.
--------------------------------------------------------------------------------------------------------------------------------

### Dades del document

Número de DOGV
:   5006

Data del DOGV
:   16-05-2005

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2005/5082


Organisme emissor
:   Ajuntament d'Alcoi

Tipus de document
:   Anunci

Informació pública de l'alternativa tècnica de programa per al desenvolupament d'actuació integrada en el sector Xirillent Golf. [2005/F5082]
  
En compliment del que disposa l'article 46.3 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, es fa saber que, aquesta Alcaldia, amb data 21 d'abril de 2005, ha dictat la següent resolució:
  
«Decret. Es dóna compte de l'escrit presentat per Alfredo Alberola Coloma, en representació de Nou Xirillent, SL, al qual adjunta alternativa tècnica de programa per al desenvolupament d'actuació integrada, amb homologació modificativa sectorial de Xirillent-Golf, pla parcial del sector Xirillent Golf, estudi d'impacte ambiental, i avantprojecte d'urbanització de l'esmentat sector, situat a la partida de Polop Baix, Xirillent.
  
Consten en l'expedient els informes de l'Oficina Municipal d'Arquitectura, de la Inspecció General de Serveis i de la Gerència de Medi Ambient, així com l'informe jurídic corresponent.
  
Atés el que disposen els articles 45.2.B), 46 i 52.1.A) de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, en relació amb el procediment d'aprovació dels programes per a actuacions integrades.
  
Vistos els textos legals esmentats i altra normativa concordant de general aplicació, aquesta Alcaldia, fent ús de les seues atribucions, acorda:
  
Primer. Sotmetre a informació pública, mitjançant edicte publicat en un diari d'informació general editat a la Comunitat Valenciana i posteriorment o simultàniament en el Diari Oficial de la Generalitat Valenciana, per un termini de 30 dies, a comptar des de l'última publicació de l'edicte, l'alternativa tècnica de programa per al desenvolupament d'actuació integrada amb homologació modificativa sectorial de Xirillent-Golf, pla parcial del sector Xirillent Golf, estudi d'impacte ambiental, i avantprojecte d'urbanització de l'esmentat sector, situat a la partida de Polop Baix.
  
Segon. La informació pública té caràcter de concurs públic simultani per a la selecció de l'urbanitzador i s'hi podran presentar alternatives tècniques que tinguen la finalitat de competir amb l'exposada al públic i al·legacions durant aquest termini.
  
Pel que fa a les proposicions juridicoeconòmiques per a executar qualsevol de les alternatives, hauran de presentar-se, necessàriament, en una plica tancada, dins del termini dels cinc dies següents a la finalització del termini anterior. L'acte d'obertura de pliques es realitzarà el dia següent hàbil a l'acabament del termini de presentació. (De conformitat amb el que disposa l'article 46 de la Llei 6/1994, de 15 de novembre, Reguladora de l'Activitat Urbanística).
  
Tercer. Durant el període d'informació pública es podran formular les al·legacions que convinguen als drets dels particulars i es podrà consultar la documentació al Departament d'Urbanisme d'aquest ajuntament, de 09.00 a 13.30 hores, els dies hàbils d'oficina.
  
Quart. L'admissió a tràmit d'aquesta proposta no atorga al promotor el dret a cap aprofitament, i no té vinculació ni eficàcia jurídica fins la publicació de l'aprovació definitiva.
  
Cinqué. Remetre avís d'aquest acord als qui consten al cadastre com a titulars de drets afectats per la tramitació dels documents, abans de la publicació.»
  
El present sotmetiment a informació pública complix la funció de notificacions per edictes, de conformitat amb el que estableix l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, respecte dels propietaris de parcel·les la titularitat o domicili dels quals a l'efecte de notificacions es desconeix.